सीबीएसई 10वीं-12वीं एग्जाम की डेटशीट जारी, 15 फरवरी से 10 अप्रैल तक होगा परीक्षा का आयोजन
केंद्रीय माध्यमिक शिक्षा बोर्ड (CBSE) द्वारा कक्षा 10वीं और 12वीं के लिए 2024 बोर्ड परीक्षाओं की डेटशीट (CBSE Board Exam 2024 Date Sheet) जारी कर दिया गया है। परीक्षा 15 फरवरी, 2024 को शुरू की जाएगी और 10 अप्रैल, 2024 को खत्म होगी। जो भी
केंद्रीय माध्यमिक शिक्षा बोर्ड (CBSE) द्वारा कक्षा 10वीं और 12वीं के लिए 2024 बोर्ड परीक्षाओं की डेटशीट (CBSE Board Exam 2024 Date Sheet) जारी कर दी गई है। परीक्षा 15 फरवरी, 2024 को शुरू होगी और 10 अप्रैल, 2024 को खत्म होगी। इस बोर्ड परीक्षा (CBSE Board Exam) में शामिल होने वाले छात्र सीबीएसई की ऑफिशियल वेबसाइट cbse.gov.in पर जाकर डेटशीट (CBSE Board Exam 2024 Date Sheet) चेक कर सकते हैं।
55 दिनों तक चलेगी एग्जाम 
सीबीएसई परीक्षा नियंत्रक डॉ संयम भारद्वाज द्वारा की गई घोषणा के अनुसार, परीक्षाएं 15 फरवरी से शुरू होंगी और लगभग 55 दिनों तक चलेंगी जो 10 अप्रैल, 2024 तक खत्म होगी। परीक्षा की तारीखों पर निर्णय विभिन्न हितधारकों द्वारा दिए गए इनपुट और सुझावों पर विचार करने के बाद किया गया है। सीबीएसई ने कार्यक्रम को अंतिम रूप देते समय छात्रों, अभिभावकों और शिक्षकों के हितों को ध्यान में रखा है।
सीबीएसई बोर्ड एग्जाम शेड्यूल 
कक्षा 10वीं के छात्रों के लिए परीक्षाएं 15 फरवरी से 21 मार्च, 2024 तक आयोजित होने की संभावना है। वहीं, कक्षा 12वीं के छात्रों की परीक्षाएं 17 फरवरी से 10 अप्रैल, 2024 तक तय की गई हैं। इसके अलावा दोनों कक्षाओं के लिए प्रैक्टिकल परीक्षाएं अस्थायी रूप से 2 जनवरी से 14 फरवरी, 2024 तक होने वाली हैं।
नोटिफिकेशन में कहीं ये बात 
CBSE ने अपने नोटिफिकेशन में कहा है कि, किसी भी परीक्षा का आयोजन करने वाले सभी संगठनों से अनुरोध है कि वे बोर्ड परीक्षाओं (CBSE Board) के कार्यक्रम को ध्यान में रखते हुए अपनी परीक्षाओं की तारीखें तय करें।
सीबीएसई बोर्ड एग्जाम डेटशीट देखने की डायरेक्ट लिंक 